section_heading: Životopis
paragraph_text: Rodio se u Tuzli. Podrijetlom od hrvatske obitelji s otoka Hvara. Vedranov djed po ocu bio je trgovac vinom iz Starog Grada na Hvaru koji je 1910. godine odlučio ostati u Tuzli. U Tuzli se rodio Vedranov otac Ratimir koji je tu postao sudac. Otac Ratimir mnogo je pomogao Židovima te je proglašen Pravednikom među narodima. Spasio je i još neke ljude od zatvora poput Mešu Selimovića i druge. Otac Ratimir našao je suprugu Katju, također iz Starog Grada na Hvaru, i Vedran se rodio u Tuzli. Obitelj je poslije preselila u Sarajevo. Veza s djedovim krajem živa je i danas. Ljubitelj je korizmenih napjeva i procesije "Za križen", a s muzikologom Nenadom Bachom promiče diljem svijeta korizmeno pjevanje i pjevače s otoka Hvara.